Ο **Φράνσις Μπόμοντ** (αγγλικά:Francis Beaumont) (1584 – 1616) ήταν Άγγλος θεατρικός συγγραφέας της Ιακωβιανής εποχής, γνωστός για τη συνεργασία του σε κωμωδίες και τραγωδίες με τον Τζον Φλέτσερ μεταξύ 1606 και 1613 περίπου.

Βιογραφικά στοιχεία
-------------------

Ο Φράνσις Μπόμοντ κατάγονταν από διακεκριμένη οικογένεια, ήταν γιος δικαστή και αδελφός του ποιητή Τζον Μπόμοντ. Γεννήθηκε στο πατρογονικό σπίτι της οικογένειας στο Λέστερσερ. Σε ηλικία 13 ετών άρχισε τις σπουδές του στην Οξφόρδη. Μετά το θάνατο του πατέρα του το 1598, άφησε το πανεπιστήμιο χωρίς πτυχίο και το 1600 πήγε στο Λονδίνο και ακολούθησε σπουδές στον κλάδο του πατέρα του για να γίνει δικαστής, αλλά προφανώς ασχολήθηκε περισσότερο με τη λογοτεχνία παρά με τις νομικές σπουδές.

Στον ελεύθερο χρόνο του μελετούσε τα έργα των ποιητών και θεατρικών συγγραφέων Μπεν Τζόνσον, Μάικλ Ντρέιτον και άλλων και γνωρίστηκε μαζί τους. Το πρώτο του πρωτότυπο έργο, εμπνευσμένο από τον Οβίδιο, το *Σαμαλκίς και Ερμαφρόδιτος* (*Salmacis and Hermaphroditus)* εμφανίστηκε το 1602, όταν ήταν 18 ετών. Το 1607 μαζί με τον Τζον Φλέτσερ έγραψαν την κωμωδία *Ο μισογύνης* (*The Woman Hater)* και τον πρόλογο στο έργο του Μπεν Τζόνσον *Βολπόνε.*

Η συνεργασία του με τον Τζον Φλέτσερ πιθανότατα ξεκίνησε ήδη από το 1605 και έγραψαν 54 θεατρικά έργα, η πρώτη μεγάλη επιτυχία τους μαζί ήταν ο *Φίλαστρος (Philaster)* το 1608 που εκτόξευσε την καριέρα των δύο θεατρικών συγγραφέων. Έζησαν μαζί στο ίδιο σπίτι μέχρι το 1613 οπότε ο Μπόμοντ παντρεύτηκε με την Ούρσουλα, κόρη και κληρονόμο του Χένρι Ίσλεϊ με την οποία απέκτησαν δύο κόρες. Μετά τον γάμο του δεν έγραψε άλλα θεατρικά έργα. Ο Μπόμοντ πέθανε στις 6 Μαρτίου 1616 και ενταφιάσθηκε στο αββαείο του Ουέστμινστερ στο Λονδίνο.

Αν και σήμερα ο Μπόμοντ αναφέρεται ως δραματουργός, κατά τη διάρκεια της ζωής του τιμήθηκε και ως ποιητής.

Θεατρικά έργα
-------------

Εξώφυλλο κωμωδίας (1625)
Στα έργα που έγραψαν μαζί ο Μπόμοντ και ο Φλέτσερ ακόμη δεν είναι γνωστό πόσο συνέβαλε ο καθένας τους. Άλλοι συγγραφείς συμμετείχαν επίσης στα έργα, και ακόμη και ο Σαίξπηρ συνεργάστηκε σε μερικά από αυτά. Επίσης, αρκετά αναθεωρήθηκαν αργότερα από τον θεατρικό συγγραφέα Φίλιπ Μάσιντζερ.

Αυτό που φαίνεται πιο σίγουρο είναι ότι ο Μπόμοντ έγραφε τα πιο σοβαρά μέρη, ενώ ο Φλέτσερ ήταν υπεύθυνος για τα ελαφρά και χιουμοριστικά.

Τα έργα τους απευθύνονταν στο αριστοκρατικό κοινό και περιλάμβαναν κωμικο-ηρωικές παρωδίες και τραγωδίες, συνδυάζοντας απίθανες καταστάσεις με ατμόσφαιρα παραμυθιού και καινοφανή τολμηρό ερωτισμό.

Γύρω στο 1609 οι δυο τους φαίνεται να ήταν οι κύριοι θεατρικοί συγγραφείς του θεατρικού θιάσου *Οι* *Άνθρωποι του Βασιλιά (The King's Menn)*, τον πιο διάσημο θίασο της εποχής, διαδεχόμενοι τον Σαίξπηρ.

Το πιο γνωστό από τα έργα που έγραψε μόνος του είναι *Ο ιππότης του φλεγόμενου γουδόχερου* περίπου το 1607, μια σάτιρα ιπποτικών μυθιστοριών. Άλλα γνωστά έργα σε συνεργασία με τον Τζον Φλέτσερ είναι: *Η τραγωδία μιας κόρης (The Maid's Tragedy)*, *Ένας βασιλιάς αλλά όχι βασιλιάς (A King and No King)*, *Η ακατάδεχτη λαίδη (The Scornful Lady),* μια καυστική ​​κωμωδία για μια γυναίκα που απορρίπτει όλες τις προτάσεις γάμου.

Το τελευταίο του έργο που έχει διασωθεί είναι μια μάσκα: *The Masque of Gray's Inn and the Inner Temple*, γραμμένο για τον γάμο της κόρης του βασιλιά Ιακώβου Α΄, Ελισάβετ, τον Φεβρουάριο του 1613.

Παραπομπές
----------

1. 1 2  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12522849r. Ανακτήθηκε στις 10  Οκτωβρίου 2015.
2. ↑  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 118657771. Ανακτήθηκε στις 18  Οκτωβρίου 2015.
3. ↑  *British Museum person-institution thesaurus*. 84095. Ανακτήθηκε στις 9  Οκτωβρίου 2017.
4. ↑  (Αγγλικά) *SNAC*. w6w09dkw. Ανακτήθηκε στις 9  Οκτωβρίου 2017.
5. ↑  (Αγγλικά) *Find A Grave*. 7057. Ανακτήθηκε στις 9  Οκτωβρίου 2017.
6. ↑  Εθνική Βιβλιοθήκη της Γαλλίας: (Γαλλικά) *καθιερωμένοι όροι της Εθνικής Βιβλιοθήκης της Γαλλίας*. data.bnf.fr/ark:/12148/cb12522849r. Ανακτήθηκε στις 10  Οκτωβρίου 2015.
7. ↑  «Library of the World's Best Literature». *Library of the World's Best Literature*. 1897.
8. ↑  p12029.htm#i120287. Ανακτήθηκε στις 7  Αυγούστου 2020.
9. 1 2 3 4  Darryl Roger Lundy: (Αγγλικά) *The Peerage*.
10. ↑ . «encyclopedia.com/people/literature-and-arts/english-literature-1500-1799-biographies/francis-beaumont».
11. ↑ . «westminster-abbey.org/abbey-commemorations/commemorations/francis-and-john-beaumont».
12. ↑ . «mypoeticside.com/poets/francis-beaumont-poems».
13. ↑ . «en.wikisource.org/wiki/1911\_Encyclopdia\_Britannica/Beaumont\_and\_Fletcher».
14. ↑ . «quod.lib.umich.edu/e/The masque of the Inner Temple and Grayes Inn».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 49333217
* **Europeana**: agent/base/66023
* LCCN: n80036713
* ISNI: 0000 0001 0899 0596
* GND: 118657771
* SELIBR: 177034
* SUDOC: 034476016
* BNF: cb12522849r (data)
* MusicBrainz: 9d6bb2eb-069c-4f0a-84ea-c1a8a7a2b182
* NLA: 35015965
* NKC: jo2002112131
* ICCU: CFIV086839
* BNE: XX850659

 |

 |